als_Latn dik_Latn sna_Latn
Më 1 nëntor Koordinatori i Projektit të USAID dhe LCIF për fëmijët me pengesa në të pamurit së bashku me defektologet Thesalija Zhirova dhe Adriana Shoklarovska në Qendrën burimore në Manastir ishin mysafirë në emisionin e mëngjesit të programit televiziv Tera në Manastir.
Më poshtë, një nxjerrje e shkurtër e publikuar në ueb faqen e televizionit Tera dhe video e emisionit.
Objektivi kryesor i Projektit të USAID-it dhe LCIF për fëmijët me pengesa në të pamurit është rritja e mundësive arsimore për fëmijët me pengesa në shikim, si dhe zbulimi dhe parandalimi i hershëm i sëmundjeve të syrit. Projekti zbatohet në disa faza. Në Manastir, Shkup, Veles, Tetovë dhe Shtip janë hapur Qendra burimore ku fëmijët me pengesa në të pamurit mund të ndjekin mësim shtesë.
Pesë qendra burimore janë plotësisht të pajisura në Shkup (në shkollën shtetërore për rehabilitimin e fëmijëve dhe të rinjëve me pengesa në shikim -“Dimitar Vllahov”), në Tetovë (në shkollën private “Woodrow Wilson”), në Manastir (në Sh.F “Trixhun Panovski”), në Veles (në ish-shkollën “Jordan Haxhi Konstantinov Xhinot”) dhe në Shtip (në Sh.F “Goce Dellçev”), sipas nevojave të fëmijëve me pengesa në shikim që ata të mund të ndjekin mësim shtesë (me mjete vizuale, materiale didaktike, ekran zmadhues, makina dhe printerë në Braille, teknologji ndihmëse etj).
Mësimi shtesë kryhet me ndihmën e defektologëve të angazhuar nga projekti, të cilët kanë njohuri në shkruarit me alfabetin Braille dhe përvojë pune me fëmijët me pengesa në të pamurit. Gjithashtu, disa anëtarë të Lions klubeve të Maqedonisë, ndihmojnë në realizimin e aktiviteteve jashtëshkollore për fëmijët me pengesa në shikim në 5 qendrat burimore të cilat janë funksionojnë në kuadër të projktit. Ndërkohë 20 librat e parë janë adaptuar dhe inçizuar në formë të audio skedarëve në laboratorin e Universitetit të Evropës Jug Lindore dhe atyre mund t’ju qasen jo vetëm fëmijët, por të gjithë personat me pengesa në shikim. -tha Davo Karakashev, koordinatori i projektit.
Mësimi shtesë kryhet me ndihmën e defektologëve të angazhuar nga projekti, të cilët kanë njohuri në shkruarit me alfabetin Braille dhe përvojë pune me fëmijët me pengesa në të pamurit.
Gjashtëdhjetë libra janë shtypur në Braille. Deri në fund të projektit për herë të parë në Maqedoni do të jenë të shtypura tekstet shkollore për arsimin fillor (klasa 1-9) në gjuhën maqedonase, shqipe dhe turke.
Oftamologët në shumë raste deri më tani kanë rekomanduar që mosha ideale për zbulimin dhe parandalimin e hershëm të sëmundjeve të syrit është pikërisht mosha në mes 3 dhe 6 vjet, sepse mosha e deritanishme e ekzaminimit të syve në kuadër të kontrolleve sistematike që fillojnë prej klasës së parë, në moshën 6-7 vjeç për fat të keq është e vonshme. Për këtë qëllim vazhdimisht apeluan të ekziston detyrim ligjor për ekzaminim të domosdoshëm të syve për të gjithë fëmijët në moshë prej 3 vjet në Republikën e Maqedonisë.
Falë aktiviteteve të projektit dhe ekzaminimeve të kryera nëpër foshnjore është sjellur rregullore e re sipas të cilës të gjithë mjekët pediatër amë janë të detyruar të japin udhëzim mjekësor për kontrollim të domosdoshëm të syve për të gjithë fëmijët nga 3 vjet. Nga ekzaminimet e zbatuara (shqyrtimit) deri më sot në më shumë se 6.500 fëmijë janë kontrolluar dhe për rreth 10% prej tyre u janë dhënë udhëzime për kontroll shtesë të syve, shtoi Karakashev koordinator i projektit.
Anëtarë të Lions klubeve në Maqedoni kanë ndihmuar në realizimin e aktiviteteve jashtë shkollore për fëmijët me pengesa në shikim në 5 Qendrat burimore.
Qëllimi përfundimtar i projektit është kauza e tij të jetë e qëndrueshme edhe pas përfundimit zyrtar të projektit, respektivisht të ndërmerret nga ana e institucioneve kompetente në mënyrë që kushtet për përfshirjen e fëmijëve me pengesa në shikim në arsim dhe në komunitet të vazhdojnë të përmirësohen.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn